DEĊIŻJONI TAL-KUMMISSJONI
tas-17 ta’ Mejju 2005
li temenda d-Deċiżjoni 2004/233/KE fir-rigward ta' l-elenku tal-laboratorji li huma awtorizzati jivverifikaw l-effettività f'ċerti karnivori domestiċi tat-tilqim kontra l-idrofobija
(innotifikata taħt id-dokument C(2005) 1439)
(Test b'rilevanza għaż-ŻEE)
(2005/392/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 2000/258/KE ta' l-20 ta' Marzu 2000 li tiddeżinja istitut speċifiku bħala responsabbli għall-iffissar tal-kriterji meħtieġa sabiex jiġu standardizzati t-testijiet seroloġiċi għall-monitoraġġ ta' l-effettività tal-vaċċini kontra l-idrofobija (1), u b'mod partikolari l-Artikolu 3 tagħha,
Billi:
(1)
Id-Deċiżjoni 2000/258/KE ddeżinjat il-laboratorju ta' l-Agence Française de Sécurité Sanitaire des Aliments de Nancy (il-Laboratorju ta' l-AFSSA, Nancy), Franza bħala l-istitut responsabbli għall-iffissar tal-kriterji meħtieġa biex jiġu standardizzati t-testijiet seroloġiċi għall-monitoraġġ ta' l-effettività tal-vaċċini kontra l-idrofobija. Dik id-Deċiżjoni tipprovdi wkoll biex il-Laboratorju ta' l-AFSSA, Nancy jibgħat lill-Kummissjoni l-elenku ta' dawk il-laboratorji Komunitarji li għandhom jingħataw l-awtorizzazzjoni biex iwettqu dawn it-testijiet seroloġiċi. Għaldaqstant, il-Laboratorju ta' l-AFSSA, Nancy iħaddem il-proċedura stabbilita tal-verifika tal-profiċjenza biex jevalwa l-laboratorji fir-rigward tat-twettiq ta' dan l-ittestjar seroloġiku.
(2)
Id-Deċiżjoni tal-Kummissjoni 2004/233/KE ta' l-4 ta' Marzu 2004, li tawtorizza laboratorji biex jivverifikaw l-effettività f'ċerti karnivori domestiċi tat-tilqim kontra l-idrofobija (2), stabbilixxiet elenku tal-laboratorji fl-Istati Membri li ġew approvati fuq il-bażi tar-riżultati tal-verifika tal-profiċjenza kkomunikati mil-Laboratorju ta' l-AFSSA, Nancy.
(3)
Ħames laboratorji, fir-Repubblika Ċeka, l-Estonja, il-Latvja, il-Litwanja u l-Ungerija ripettivament, kienu ġew approvati mil-Laboratorju ta' l-AFSSA, Nancy, f'konformità mad-Deċiżjoni 2000/258/KE.
(4)
Għaldaqstant, huwa f'loku li dawn il-ħames laboratoji jiġu miżjuda ma' l-elenku tal-laboratorji approvati fl-Istati Membri kif huwa stabbilit fl-Anness għad-Deċiżjoni 2004/233/KE.
(5)
Id-Deċiżjoni 2004/233/KE għandha għalhekk tiġi emendata.
(6)
Il-miżuri li hemm f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2004/233/KE jiġi mibdul bit-test fl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, nhar is-17 ta’ Mejju 2005.